Author: NN_30
Last saved by: Goran Stojic

U CERJU ODRŽANA AKCIJA ODREDA IZVIĐAČA “LOLA”

“Pronađi-sredi” za razvoj ekološke svesti

*Aktivnost „Pronađi – sredi“ OI „Lola“ realizuje se u sklopu istoimenog projekta koji je podržao Fond za zaštitu životne sredine Grada Niša
*Cilj projekta je da se kod dece i mladih razvije ekološka svest i da se osnaže sa u svojim sredinama prepoznaju izazove na polju zaštite životne sredine i zaštite od prirodnih i elementarnih nepogoda, te da na pravi način na njih odgovore

Odred izviđača „Lola“ je u periodu od 7. do 9. decembra u Cerju kraj Niša organizovao akciju „Pronađi-sredi“, a koja je namenjena članovima OI „Lola“ i mladima sa teritorije grada.
Tokom vikenda učesnici su se upoznali sa ciljevima održivog razvoja i planirali aktivnosti koje će doprineti njihovom razvijanju. Podeljeni u manje grupe, obišli su okolinu Cerjanske pećine, pronašli i mapirali izvore zagađenja. U naselju Pantelej sanirali su i jednu javnu površinu. Nakon ove aktivnosti programski tim krenuće sa izradom izveštaja sa lokacijama mapiranih izvora zagađenja i opisa pronađenih. Izveštaj će biti predstavljen lokalnoj samoupravi, a potom i građanima. Na ovaj način razvija se ekološka svest građana i podstiču da i sami učestvuju u uređenju javnih površina u svom okruženju. OI „Lola“ će, kako najavljuju, na proleće u skladu sa svojim kapacitetima i podrškom lokalne samouprave, krenuti sa sanacijom pronađenih izvora zagađenja. Aktivnost „Pronađi – sredi“ OI „Lola“ realizuje se u sklopu istoimenog projekta koji je podržao Fond za zaštitu životne sredine Grada Niša. Cilj projekta je da se kod dece i mladih razvije ekološka svest i da se osnaže sa u svojim sredinama prepoznaju izazove na polju zaštite životne sredine i zaštite od prirodnih i elementarnih nepogoda, te da na pravi način na njih odgovore.

(Prrojekat „Nišlije se uključuju u odlučivanje“ sufinansiran iz budžeta grada Niša)